**Epigrame 1**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Epigrame 1

...

A spune nu fără sarcasm,

Că politicianu-i prost,

Sărac la minte și anost,

Este de fapt un pleonasm!

...

Iar mediocrului îi place

Parlamentar să se viseze,

Apoi gura nu-i mai tace

Și roagă turma să-l voteze!

...

E foarte bine-n Parlament,

Când cei care freacă menta,

Pentru că strigă-n cor ”prezent”,

Așteaptă să le vină renta!

...

Visându-se parlamentar,

Se tot produce pe Youtube,

Căci cu felul său gregar,

Vrea în Prlament, în club!

...

Să nici nu vă poarte gândul,

Că lor le-ar păsa de țară,

Ci doar își așteaptă rândul

La pensia aia specială!

...

Cînd ne privesc, ei par cuminți

Cu rânjetele lor viclene,

Dar când ridică din sprâncene,

O, cum ne-njură printre dinți!

...

Să ne hrănim iluzia,

Ne-am dus in corpore, la vot.

Și care e concluzia?

Am luat-o iarăși peste bot!